শিবগঞ্জে কলাগাছের সঙ্গে শত্রুতার সংবাদে দুঃখ প্রকাশ
‘শিবগঞ্জে কলাগাছের সঙ্গে শত্রুতা’ শিরোনামে গত মঙ্গলবার যুগান্তর অনলাইনে একটি সংবাদ প্রকাশিত হয়। এই সংবাদের  জন্য দুঃখ প্রকাশ করেছেন চাঁপাইনবাবগঞ্জের শিবগঞ্জ উপজেলার উজিরপুর এলাকার কলাবাগান মালিক মিজানুর রহমান।







তিনি বলেন, প্রকৃতপক্ষে আমাকে ওই এলাকার কতিপয় ব্যক্তি ভুল তথ্য দেয়ার পরিপ্রেক্ষিতেই আমি থানায় একটি অভিযোগ দায়ের করি। পরে বিষয়টি সরেজমিন গিয়ে অবহিত হয়ে জানতে পারি যে, শত্রুতাবশত নয়; প্রকৃতপক্ষে কলাগাছ থেকে প্রায় দুই মাস আগে কিছু কলার কাঁদি কেটেছিলাম। 




গত সোমবার ওই এলাকার কয়েকজন লোক আমাকে ভুল তথ্য দিলে আমি স্থানীয় সাংবাদিকদের বিষয়টি অবগত করি। 
এর পরিপ্রেক্ষিতে কয়েকজন সাংবাদিক আমার লিখিত অভিযোগের ওপর ভিত্তি করে একটি সংবাদ পরিবেশন করে। ওই সাংবাদিকদের কলাবাগানের আশপাশের লোকেরাও সঠিক তথ্য না দেয়ায় সংবাদ প্রকাশের পর এলাকায় ভুল বোঝাবুঝি সৃষ্টি হয়। আমার দেয়া ভুল তথ্যে প্রকাশিত সংবাদের কারণে স্থানীয় বাসিন্দা, সাংবাদিক ও আইনশৃঙ্খলা বাহিনীর কাছে আমি ক্ষমা প্রার্থনা করছি।

‘শিবগঞ্জে কলাগাছের সঙ্গে শত্রুতা’ শিরোনামে গত মঙ্গলবার যুগান্তর অনলাইনে একটি সংবাদ প্রকাশিত হয়। এই সংবাদের জন্য দুঃখ প্রকাশ করেছেন চাঁপাইনবাবগঞ্জের শিবগঞ্জ উপজেলার উজিরপুর এলাকার কলাবাগান মালিক মিজানুর রহমান।